b'\n_START_ARTICLE_\nDipolikaiutin\n_START_PARAGRAPH_\nDipolikaiuttimessa kaiutinelementtej\xc3\xa4 ei ole koteloitu, joten se s\xc3\xa4teilee \xc3\xa4\xc3\xa4nt\xc3\xa4 sek\xc3\xa4 eteen- ett\xc3\xa4 taaksep\xc3\xa4in._NEWLINE_Taaksep\xc3\xa4in suuntautunut \xc3\xa4\xc3\xa4ni on vastavaiheessa eteenp\xc3\xa4in suuntautuvaan n\xc3\xa4hden johtuen elementin liikkeest\xc3\xa4. Vastavaiheiset \xc3\xa4\xc3\xa4niaallot kumoavat toisensa, ja siksi dipolikaiutin ei juurikaan s\xc3\xa4teile \xc3\xa4\xc3\xa4nt\xc3\xa4 sivuille. Dipolikaiuttimen etuna on ett\xc3\xa4 kuuntelutila ei v\xc3\xa4rit\xc3\xa4 \xc3\xa4\xc3\xa4nt\xc3\xa4 kovin paljoa kaiuttimen suuren suuntaavuuden takia. Haittapuolena on se ett\xc3\xa4 dynamiikkaa kadotetaan sit\xc3\xa4 enemm\xc3\xa4n mit\xc3\xa4 matalampaa taajuutta soitetaan, mutta jakosuotimella asiaa voi auttaa. Bassotaajuuksien toistoon dipolikaiuttimen tulee olla suuri. Pienempien dipolikaiuttimien apuna voidaan k\xc3\xa4ytt\xc3\xa4\xc3\xa4 koteloitua basso-osaa, jonka toimintaperiaate on esimerkiksi bassorefleksi._NEWLINE_S\xc3\xa4hk\xc3\xb6staattiset sek\xc3\xa4 magnetostaattiset panelikaiuttimet ovat p\xc3\xa4\xc3\xa4s\xc3\xa4\xc3\xa4nt\xc3\xb6isesti dipoleita._NEWLINE_Dipolikaiutin voidaan toteuttaa my\xc3\xb6s perinteisill\xc3\xa4 dynaamisilla elementeill\xc3\xa4 yleens\xc3\xa4 noin 5 kHz taajuuksiin asti.'